**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika ma 15.12.2014 klo 9.03 - 10.24

Paikka opetus- ja kulttuuriministeriö, kokoushuone Väinämöinen, Meritullinkatu 10

Läsnä Mika Tammilehto, OKM, puheenjohtaja

Heikki Blom, OKM poistui klo 9.39, kohta 6

Maija Innola, OKM

Maarit Kallio-Savela, Suomen Kuntaliitto ry

Sirkka-Liisa Kärki, OPH saapui klo 9.06, kohta 4; poistui klo 9.55, kohta 6

Reija Lepola, Suomen Ammattikoulutuksen Johtajat SAJO ry

Gun Marit Nieminen, YOAL ry

Hanne Paila, AMKE ry

Kirsi Rasinaho, SAK

Antti Seitamaa, SAKKI ry saapui klo 9.06, kohta 4

Markku Virtanen, TEM

Inkeri Toikka, OAJ

Satu Ågren, EK

Seija Rasku, OKM, sihteeri

Piritta Sirvio, OKM

1. Kokouksen avaus

Puheenjohtaja Mika Tammilehto avasi kokouksen klo 9.03.

1. Esityslistan hyväksyminen kokouksen työjärjestykseksi

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Tilannekatsaus: säädös- ja määräysmuutokset

Piritta Sirvio kertoi, että lait on vahvistettu 3.10.2014 ja asetukset 9.10.2015. Kelpoisuusasetus on tarkoitus lähettää lausunnolle vielä tällä viikolla (vko 51). Tutkinnon perusteet ja muut määräykset on annettu loka-marraskuun taitteessa.

1. Ammatillisen koulutuksen tutkintorakenteen kehittäminen

Puheenjohtaja palautti mieliin keskeiset ammatillisen koulutuksen tutkintojärjestelmän kehittämiseen liittyvät linjaukset, joiden mukaisesti tutkintorakenteen kehittämistyössä on tarkoitus edetä myös jatkossa.

Seija Rasku esitteli TUTKE2-työryhmässä luonnostellun aikataulun, jonka mukaisesti tutkintorakenteen kehittämistyössä on tarkoitus edetä. Keskusteltiin aikataulusta ja todettiin seuraavaa:

* Hyvä, että aikataulutettu suunnitelma on olemassa. Tutkintorakenteen kehittämisessä tulisi edetä rivakasti.
* Tarvitaan alakohtaista tulevaisuuteen katsomista, jossa tarvitaan sekä koulutustoimikuntien, tutkintotoimikuntien että työelämän asiantuntemusta.
* Eri alat ovat tutkintorakenteen kehittämistyössä eri vaiheessa. Alakohtainen näkemys on tärkeää, mutta jonkun on katsottava myös ison kuvan ja kokonaisuuden perään.
* Tutkintorakenteen kehittämisessä painopisteen tulisi olla vuosissa 2015 – 2016, jotta saadaan uusi tutkintorakenne tukemaan uudistettua rahoitusjärjestelmää.
* Koulutuksen järjestäjien näkökulmasta tutkintorakenteen kehittäminen osuu hankalaan vaiheeseen, kun ei järjestämislupaa hakiessaan varmasti tiedä, mitä tutkintoja tulevaisuudessa on ja mitä ei. Ohjeistusta tarvitaan.
* Tutkintorakenteen kehittämistyössä tarpeen tarkastella erityisesti ammatti- ja erikoisammattitutkintoja, mutta myös perustutkinnot on pidettävä tarkastelussa mukana, jotta voidaan kehittää ammatillisia tutkintoja kokonaisuutena.
* Poistuvien tutkintojen osalta tarvitaan siirtymäaikaa.

Seija Rasku esitteli taulukon, jossa ammatillisten koulutuksen tutkintoja on tarkasteltu kokonaisuuksina tähän mennessä tehtyjen esitysten ja osittain myös TUTKE1-hankkeen aikana tehdyn jatkumotarkastelun pohjalta. Ohjausryhmä evästi jatkotyötä seuraavasti:

* Taulukko antaa hyvän kuvan nykytilanteesta: tutkintoja on liikaa.
* Vaikka tutkintojen määrää karsitaan yhdistämällä ammattitaitovaatimuksiltaan läheisiä tutkintoja, osaaminen ei katoa mihinkään tutkintojärjestelmästä. Sama osaaminen on saavutettavissa osaamisalan tai valinnaisuuden kautta.
* Etenkin tekniikan alan tutkinnot on syytä käydä läpi. Tutkintoja on liikaa myös perustutkintopuolella.
* Tutkintojen yhdistämiseen liittyy monia pelkoja ja myös oman tutkinnon varjelua. Tarvitaan vaikutusvaltaista tahoa katsomaan kokonaisuutta suhteessa tulevaisuuden osaamistarpeisiin. Tarkastelun ei pidä perustua liikaa nykyisiin tutkintoihin.

Puheenjohtaja totesi, että tutkintorakenteen kehittämistyötä jatketaan tehtyjen esitysten pohjalta. Työmarkkinakeskusjärjestöt osallistuvat tutkintorakenteen kehittämiseen ja koordinoivat kehittämistyötä yhdessä ministeriön kanssa. Kehittämistyössä on sovitettava yhteen työelämän osaamistarpeiden nopeat muutokset sekä koulutusjärjestelmän vakaus ja joustavuus.

1. Toimeenpanon tuki

Sirkka-Liisa Kärki Opetushallituksesta esitteli ammatillisen koulutuksen tutkintojärjestelmän toimeenpanon tukea (ks. tarkemmin liite). Keskusteltiin toimeenpanosta ja todettiin seuraavaa:

* On tärkeää, että tukea on tarjolla. Etenkin konkreettisia esimerkkejä ja kokemuksia kaivataan.
* Suurin kysymystulva kohdistuu opettajien työn ja opiskelijoiden lukujärjestyksiin liittyviin asioihin.
* Perusopetuksen opinto-ohjaajille on tärkeää tiedottaa muutoksesta, myös VALMA- ja TELMA-muutoksista, jotta osaavat kertoa uudistuksista oppilailleen. Myös ammatillisen koulutuksen opinto-ohjaajat tarvitsevat tietoa siitä, mistä uudistuksissa on kysymys.
* OKM julkaisee Ammattiosaaja Extran, jossa kerrotaan muutoksista. OAJ toivoi, että lehteä saisi jakeluun Educa-messuille.
* Tutkintotoimikunnat ja ammatillinen opettajankoulutus (perus- ja täydennyskoulutus) on otettava huomioon tiedotuksessa.
* Opintohallintojärjestelmien ohjelmistotoimittajat eivät ole vielä sisäistäneet osaamisperusteisuuden aiheuttamia muutostarpeita. Ne kaipaavat tietoa uudistuksesta, jotta järjestelmät saadaan tukemaan säädös- ja määräysmuutoksia ja osaamisperusteista ajattelutapaa.
* Sähköiset ja rakenteistetut ePerusteet ovat tulossa käyttöön. Niihin voi tutustua Opintopolku.fi-palvelussa. ePerusteet tukevat osaamisperusteisen ajattelun viemistä eteenpäin koulutuksen järjestäjän tasolla.
1. Muut asiat

Puheenjohtaja kiitti lämpimästi ohjausryhmän jäseniä yhdessä tehdystä työstä ammatillisen koulutuksen tutkintojärjestelmän kehittämiseksi sekä toivotti kaikille hyvää ja rauhallista joulua.

1. Kokouksen päättäminen

Puheenjohtaja päätti kokouksen klo 10.24.

LIITE

Osaamisperusteisuus todeksi: TUTKE2 toimeenpano (Sirkka-Liisa Kärjen PowerPoint-esitys 15.12.2014)

JAKELU ohjausryhmän jäsenet